**Bestyrelsesmøde i Amager Skakforening onsdag den 23. marts kl. 18.00**

**Referat:**

1. **Klubmesterskabet**

*Sven laver et udkast til fremtidige indbydelser med forslag til afbudsregler, som bestyrelsen kan kommentere.*

1. **Holdturneringen**

*Alle fire hold har fungeret godt, kun få problemer med tomt bræt. 1. holdet og 3. holdet har chancer for oprykning, 2. holdet ligger i midten, 4. holdet har ikke fået så mange point, men spillerne har været glade for at få mulighed for at spille holdskak. Det er dog vanskeligt at stille fire hold til sidste runde i Ballerup. Jens, Sven og Erik prøver at skaffe reserver evt. fra juniorerne.*

1. **Forårsturnering og grillafslutning den 7. juni**

*Der er udlovet sponsorpræmier til hver gruppe fra Øens Spisested.*

1. **Amager skakskole**

*Stor tilfredshed med torsdagstræningen med Nicolai Kistrup, Sven spørger ham m han kan fortsætte med et hold på lidt lavere niveau fra påske til sommerferien.*

*Flere juniorer bliver nu medlem af DSU.*

1. **Nyt fra KSU/DSU**

*Vi får juniorinstruktørstøtte på 3.000 kr. fra DSU.*

1. **Lokaler næste sæson**

*Sven søger om lokaler i Kvarterhuset til juniortræning, men vi søger ikke til Skakcafé. Vi afventer om Pavillonen bliver ledig igen.*

1. **Hjemmesiden**

*Michael melder sig som Webmaster i samarbejde med Theis. Der er behov for en opdatering, f.eks. vedr. kontingent og andre forældede ting. Michael aftaler at mødes med Theis for at aftale fordeling af arbejdet. Michael fortsætter med at bestyre facebook-gruppen.*

*Nye medlemmer skal præsenteres på forsiden. Kim Michael følger op med de nye medlemmer pr. 1. april. Sven sender billede af Susanne Dahl til Kim Michael og Theis.*

1. **Økonomi**

*Klubben har iflg. Jens en god økonomi, ca. 90.000 kr. på kontoen. Støtteforeningen bevilgede 3.000 kr. til Karl Emil til turnering i Norge.*

1. **Skakdommeruddannelse**

*Erik og Michael tilmelder sig dommeruddannelsen og Kim Michael satser på at gøre sin dommeruddannelse færdig*

1. **Udeskak i løbet af sommeren**

*Vi satser på at lave udeskak foran Prismen senere på foråret med vores nye borde og bænke. Michael foreslog at lave noget udeskak i Lergravsparken. Vi kan måske også lave noget ved Amager Strandpark til sommer.*

1. **Eventuelt**

*Vi holder næste bestyrelsesmøde hos Jens onsdag den 15. juni.*

*Generalforsamling afholdes tirsdag den 9. august i Prismen*

*Tirsdag den 16. august inviteres Nørrebro Skakklub til en venskabsaften. Jens kontakter Nørrebro.*

*Sven tager til leder af Prismen, Jørn Kent Christensens afskedsreception den 31. marts.*

*Sven får nu købt et pokalglasskab, som ophænges ved opslagstavlerne i Prismen.*

*Jens får lavet et kort til foreningens bankkonto, så han kan få mobilPay tilknyttet.*

**Bestyrelsen ønsker Jens hjertelig tillykke med de 80 år den 31. marts!**